Mikel Coffee

Η **Mikel Coffee Company** είναι ελληνική αλυσίδα καταστημάτων καφεστίασης, με έδρα στην Ελλάδα. Η πορεία της ξεκίνησε το 2008 από την κεντρική Ελλάδα και συγκεκριμένα την πόλη της Λάρισας και έκτοτε γνώρισε γρήγορη ανάπτυξη.  Σήμερα λειτουργούν πάνω από 410 καταστήματα σε 19 χώρες, καθιστώντας τη 7η αλυσίδα παγκοσμίως σε παρουσία χωρών , με την εταιρεία να σχεδιάζει την επέκταση της σε πάνω από 30 χώρες.

## Ιστορικό
Το πρώτο κατάστημα της αλυσίδας στη Λάρισα εγκαινιάστηκε το Νοέμβριο του 2008. Ο ιδρυτής της είναι ο Λευτέρης Κυριακάκης, ο οποίος ασχολείται επαγγελματικά με αντικείμενο την εστίαση από το 1996.    

Το πρώτο μαγαζί με δικαιόχρηση (franchise) ξεκίνησε το 2012, ενώ στο τέλος της ίδιας χρονιάς η αλυσίδα απαριθμούσε ήδη 10 μαγαζιά franchise. To 2013 άνοιξε το 1ο κατάστημα της αλυσίδας στην Αθήνα. Στο τέλος της χρονιάς η αλυσίδα αποτελούνταν από 60 καταστήματα στην Ελλάδα.  Το 2014 η εταιρεία είχε αναπτύξει 100 καταστήματα σε όλη την Ελλάδα.

Η επιτυχία θεωρείται ότι οφείλεται στις ανταγωνιστικές τιμές, στον λεγόμενο οικονομικό πατριωτισμό, παρά τον ανταγωνισμό από πολυεθνικές όπως τα Starbucks, και στο ότι ως ελληνική επιχείρηση κατανοεί καλύτερα τις εγχώριες απαιτήσεις της αγοράς, με ανταγωνιστικές τιμές σε ροφήματα και τρόφιμα, στο γεγονός ότι λειτουργούν από τις 5 το πρωί μέχρι τις 11 το βράδυ, έχουν ντελίβερι και βρίσκονται σε κεντρικά σημεία.  

Η εταιρεία απέσπασε διεθνές βραβείο ποιότητας των προϊόντων και υπηρεσιών, από τα Παγκόσμια Βραβεία Ηγετών Εμπορίου, τον Φεβρουάριο του 2015. 

## Διεθνής ανάπτυξη
Το 2015 ιδρύθηκε η εταιρεία Mikel Coffee Company LTD με έδρα το Λονδίνο, θέτοντας τις βάσεις για τη διεθνή ανάπτυξη της εταιρείας. Πλέον η εταιρεία έχει παρουσία σε 19 χώρες: 

# Ελλάδα: Το δίκτυο συνίσταται από 259 καταστήματα σε όλη την επικράτεια.
# Ηνωμένα Αραβικά Εμιράτα: Πρώτο κατάστημα εκτός Ελλάδας ξεκίνησε τη λειτουργία του το 2016 στο Ντουμπάι των Ηνωμένων Αραβικών Εμιράτων. 
# Κύπρος: Από το 2017 άρχισε η επέκταση της αλυσίδας στην Κύπρο, αριθμώντας σήμερα 26 καταστήματα σε Λευκωσία, Λάρνακα, Λεμεσό, Πάφο, Παραλίμνι, Αγία Νάπα κ.α.
# Ηνωμένο Βασίλειο: Τον Μάρτιο του 2018 άνοιξε κατάστημα Mikel στο κέντρο του Λονδίνου. 
# Βουλγαρία: Τον Οκτώβριο του 2018 λειτούργησαν τα δύο πρώτα καταστήματα στη Βουλγαρία, στη Φιλιππούπολη και στη Κουλάτα. Το τρίτο ακολούθησε το Μάιο του 2020 στη Σόφια. Ακόμη 2 καταστήματα άνοιξαν στη Σόφια το Μάιο του 2023 και τον Ιούλιο του 2024.https://www.businessnews.gr/epixeiriseis/item/264340-mikel-coffee-epekteinetai-sti-voulgaria Συνολικά λειτουργούν 5 καταστήματα στη χώρα.
# Σαουδική Αραβία: Τον Μάρτιο του 2019 άνοιξε κατάστημα στη Τζέντα της Σαουδικής Αραβίας, με το δεύτερο να ακολουθεί τον Ιούλιο του 2020 και το τρίτο το Μάρτιο του 2021. Τον Ιανουάριο του 2022 άνοιξαν επιπλέον 2 καταστήματα στη Τζέντα. Το Νοέμβριο του 2022 άνοιξε το πρώτο κατάστημα στη Μέκκα . Τον Αύγουστο του 2024 άνοιξε το 6ο κατάστημα στη Τζέντα. Έχει, επίσης, παρουσία στο Ριάντ με εποχικό κατάστημα, τόσο το 2023 όσο και το 2024. Τον Αύγουστο του 2024 άνοιξε το 7ο κατάστημα στη Τζέντα και τον Δεκέμβριο του ίδιου έτους το 1ο κατάστημα στην πόλη Ταϊφ. Συνολικά υπάρχουν 10 σημεία παρουσίας στη χώρα.
# Καναδάς: Το Μάιο του 2020 εγκαινιάστηκε το 1ο κατάστημα στο Οντάριο του Καναδά. Τον Οκτώβριο του 2020 ακολούθησε το 2ο και τον Ιούνιο του 2025 το 3ο στη πόλη Ρεγγίνα.https://www.thessaliaeconomy.gr/blog/business/anoikse-xthes-to-proto-mikel-ston-kanada https://www.instagram.com/mikelcoffeeregina/?hl=el
# Τουρκία: Τον Ιούνιο του 2020 ξεκίνησε τη λειτουργία του το πρώτο κατάστημα στη Κωνσταντινούπολη της Τουρκίας. Κάθε χρόνο η εταιρεία επεκτείνει την παρουσία της στην Κωνσταντινούπολη, απαριθμώντας το Μάρτιο του 2026 66 καταστήματα. Επιπλέον 26 καταστήματα λειτουργούν στην υπόλοιπη επικράτεια της χώρας και συγκεκριμένα στις πόλεις: Άγκυρα (4 καταστήματα), Μπαλισεκίρ, Μπολού, Μπούρσα, Ντιγιαμπακίρ (2 καταστήματα), Γκαζιαντέπ (2 καταστήματα), Χατάι, Ιγκντίρ, Καισαρεία, Κιρκαρέλι, Ικόνιο, Μαρντίν, Μούγλα (2 καταστήματα), Σακάρια, Σαμσούντα, Σανλιούρφα, Τέκιρνταγκ (2 καταστήματα, Βαν, Γιάλοβα .https://www.financialreport.gr/mikel-coffee-ekane-12-ta-simeia-tis-stin-konstantinoupoli-me-stocho-ta-100-stin-tourkia/ 
# Βόρεια Μακεδονία: Το Σεπτέμβριο του 2020 άνοιξε το 1ο κατάστημα στα Σκόπια της Βόρειας Μακεδονίας. Σήμερα λειτουργούν 2 καταστήματα στην ίδια πόλη. Τον Μάρτιο του 2024 άνοιξε 3ο κατάστημα στη Μπίτολα και το Δεκέμβριο του 2025 το 4ο στα Σκόπια.
# Κουβέιτ: Το Μάρτιο του 2021 εγκαινιάστηκε το 1ο κατάστημα της αλυσίδας στο Κουβέιτ, αποτελώντας τη 14η χώρα παρουσίας. Τον Ιανουάριο του 2023 άνοιξε δεύτερο στην Αρντίγια. Τον Απρίλιο του 2024 εγκαινιάστηκε 3ο κατάστημα.
# Ομάν: Τον Ιούλιο του 2021 έγινε η είσοδος της αλυσίδας στο Ομάν.
# Ιορδανία: Τον Αύγουστο του 2022 ξεκίνησε τη λειτουργία του το 1ο κατάστημα της αλυσίδας στο Αμμάν.https://www.radiopolis.gr/04-08-22-anoixe-to-proto-mikel-stin-iordania-fotografies/
# Γερμανία: Το Μάιο του 2023 άνοιξε το 1ο κατάστημα στη Στουτγκάρδη.https://www.capital.gr/epixeiriseis/3686467/mikel-oi-neoi-stathmoi-se-irak-germania-kai-i-epibarunsi-kostous-logo-plithorismou/ Τον Μάρτιο του 2026 άνοιξε 2ο κατάστημα στο Ζίντελφινγκεν.
# Ιράκ: Τον Ιούνιο του 2023 είσοδο στη χώρα με κατάστημα στη Σουλεϊμανίγια.https://www.businessnews.gr/epixeiriseis/item/265822-mikel-coffee-anoigei-katastima-sto-irak
# Σερβία: Τον Ιανουάριο του 2024 άνοιξε το πρώτο κατάστημα στο Βελιγράδι.
# Γεωργία: Τον Ιούνιο του 2024 άνοιξε το πρώτο κατάστημα στην Τιφλίδα. 
# Κόσοβο: Το Μάιο του 2025 άνοιξε το πρώτο κατάστημα στη Πρίστινα https://www.businessnews.gr/fimes-psithyroi/item/311913-balkan-blend-gia-ti-mikel-neo-katastima-stin-pristina. Το Φεβρουάριο του 2026 άνοιξε 2ο κατάστημα στην ίδια πόλη.
# Αίγυπτος: Τον Ιούλιο του 2025 άνοιξε το πρώτο κατάστημα στην Αλεξάνδρεια.
# Αλβανία: Τον Αύγουστο του 2025 άνοιξε το πρώτο κατάστημα στο Αργυρόκαστρο.

## Οικονομικά στοιχεία
Ο κύκλος εργασιών το 2013 ανήλθε σε 1,57 εκατομμύρια ευρώ (και έσοδα 991.236€), από 343.305€ το 2012. Σύμφωνα με τα ανακοινωμένα οικονομικά αποτελέσματα χρήσης η εταιρεία για το 2018 παρουσίασε έσοδα 13 εκατομμύρια ευρώ. Τα ΕΒΙΤDΑ ανήλθαν σε 1,21 εκατ. ευρώ έναντι 341 χιλ. ευρώ το 2017. Η χρήση του 2018 ολοκληρώθηκε με κέρδη προ φόρων 258 χιλ. ευρώ έναντι κερδών 167 χιλ. ευρώ στη χρήση 2017. Τα καθαρά κέρδη διαμορφώθηκαν σε 218 χιλ. ευρώ έναντι 10 χιλ. ευρώ στην προηγούμενη χρήση. Το 2020 έκλεισε με τζίρο 13,5 εκατομμύρια ευρώ. Το 2021 η εταιρεία παρουσίασε αύξηση τζίρου 30% σε σχέση με τη προηγούμενη χρονιά. To 2022 η χρονιά έκλεισε σε περίπου 18,8 εκατομμύρια ευρώ σε κύκλο εργασιών από 16,95 εκατομμύρια ευρώ που ήταν ο αντίστοιχος κύκλος εργασιών το 2021. To 2023 o κύκλος εργασιών έφτασε τα 19,2 εκατομμύρια ευρώ . Τα οικονομικά νούμερα επιβεβαιώνουν την ισχυρή πορεία ανάπτυξης της επιχείρησης 15 χρόνια μετά την ίδρυσή της. To 2024 ο κύκλος εργασιών έκλεισε στα 16,7 εκατομμύρια ευρώ με καθαρή κερδοφορία 119.000.

## Τύποι καταστημάτων
Η εταιρία Mikel διαθέτει πέντε διαφορετικούς τύπους καταστημάτων καλύπτοντας τις ανάγκες του αγοραστικού κοινού ανάλογα την κάθε περιοχή:

* Μαγαζί-εστιατόριο
* Μαγαζί προμήθειας γευμάτων για κατανάλωση στο σπίτι
* Καντίνα
* Μαγαζί παραγγελίας και παραλαβής στο όχημα
* Ξεχωριστό κατάστημα εντός των εγκαταστάσεων ενός μεγαλύτερου καταστήματος.
* Δικαιόχρηση, δηλαδή αγορά του εμπορικού σήματος από τον ιδιοκτήτη του καταστήματος

## Διαφήμιση

Το κεντρικό πρόσωπο στο λογότυπο της εταιρίας, το οποίο παραμένει ως σήμερα, είναι ο πατέρας του ιδιοκτήτη, ο κ. Μιχάλης, από τον οποίο προήλθε και η ονομασία "Mikel".Το πρώτο λογότυπο της εταιρίας περιείχε το σύνθημα "Maybe it's knowledge Entering Life", όπου αποτέλεσε μέρος της φιλοσοφίας της εταιρίας. Το 2018, η εταιρία απέκτησε νέα εμφάνιση και νέα εταιρική ταυτότητα με την υπογραφή "The Coffee Community"

## Καταστήματα
Το Μάρτιο του 2026 η αλυσίδα Mikel Coffee απαριθμεί συνολικά 412 καταστήματα σε 19 χώρες:

## Παραπομπές


Κατηγορία:Καφέ
Κατηγορία:Εταιρείες τροφίμων και ποτών στην Ελλάδα
Κατηγορία:Ελληνικά εμπορικά σήματα
Κατηγορία:Λάρισα